ΑΠΟΦΑΣΗ ΤΗΣ <{COM}>ΕΠΙΤΡΟΠΗΣ της 15ης Ιουλίου 1992 που τροποποιεί τις αποφάσεις της 18ης Δεκεμβρίου 1991 σχετικά με την έγκριση των κοινοτικών πλαισίων στήριξης για την κοινοτική διαρθρωτική ενίσχυση στις περιοχές του Ηνωμένου Βασιλείου που είναι επιλέξιμες για το στόχο αριθ. 2 (Το κείμενο στην αγγλική γλώσσα είναι το μόνο αυθεντικό)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών οργάνων (1), και ιδίως το άρθρο 9 παράγραφος 9,

Εκτιμώντας:

ότι, σύμφωνα με το άρθρο 9 παράγραφος 9 του κανονισμού (ΕΟΚ) αριθ. 2052/88, ένα κοινοτικό πλαίσιο στήριξης μπορεί, εάν αυτό είναι αναγκαίο, να αναθεωρείται ή να προσαρμόζεται με πρωτοβουλία του κράτους μέλους ή της Επιτροπής-

ότι οι αποφάσεις της Επιτροπής 93/306/ΕΟΚ και 93/314/ΕΟΚ (2), που ελήφθησαν στις 18 Δεκεμβρίου 1991, προέβλεψαν την έγκριση των κοινοτικών πλαισίων στήριξης για την κοινοτική διαρθρωτική βοήθεια στις εννέα περιοχές του Ηνωμένου Βασιλείου που είναι επιλέξιμες για το στόχο αριθ. 2, για την περίοδο από 1ης Ιανουαρίου 1992 έως 31 Δεκεμβρίου 1993-

ότι η κυβέρνηση του Ηνωμένου Βασιλείου υπέβαλε στις 3 Φεβρουαρίου 1992 αίτηση για τροποποίηση των εν λόγω κοινοτικών πλαισίων στήριξης-

ότι η αίτηση αυτή αφορά τη διόρθωση συγκεκριμένων λαθών στα κείμενα και τα σχέδια χρηματοδότησης που καθορίστηκαν στις προαναφερθείσες αποφάσεις 93/306/ΕΟΚ έως και 93/314/ΕΟΚ-

ότι στην περίπτωση του κοινοτικού πλαισίου στήριξης για την Ανατολική Αγγλία, που εγκρίθηκε με την απόφαση 93/306/ΕΟΚ, ορισμένες προτεινόμενες τροποποιήσεις αφορούν την κατανομή ανάμεσα στις χορηγήσεις των πόρων του ΕΤΠΑ και του ΕΚΤ και συνεπάγονται αλλαγές στις αντίστοιχες ανάγκες για την εθνική χρηματοδοτική συμμετοχή-

ότι η επιτροπή παρακολούθησης του κοινοτικού πλαισίου στήριξης για την Ανατολική Αγγλία διατύπωσε ευνοϊκή γνώμη για την προτεινόμενη τροποποίηση του που κοινοτικού πλαισίου στήριξης για την Ανατολική Αγγλία-

ότι, για λόγους διοικητικής ευκολίας, για να εκδώσει η Επιτροπή ένα μόνον έγγραφο για τα κοινοτικά πλαίσια στήριξης υπέρ των περιοχών του στόχου αριθ. 2 του Ηνωμένου Βασιλείου, είναι σκόπιμο όλες οι προαναφερθείσες τροποποιήσεις να περιέχονται σε μία μόνον απόφαση της Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το κοινοτικό πλαίσιο στήριξης για τη Βορειανατολική Αγγλία, που εγκρίθηκε με την απόφαση 93/307/ΕΟΚ αντικαθίσταται από το έγγραφο που περιέχει το παράρτημα 1 της παρούσας απόφασης (3).

Άρθρο 2

Το κοινοτικό πλαίσιο στήριξης για την Ανατολική Αγγλία, που εγκρίθηκε με την απόφαση 93/306/ΕΟΚ αντικαθίσταται από το έγγραφο που περιέχει το παράρτημα 2 της παρούσας απόφασης.

Ειδικότερα, το στοιχείο γ) του άρθρου 2 της απόφασης 93/306/ΕΟΚ αντικαθίσταται από το ακόλουθο κείμενο:

"γ) ένα ενδεικτικό σχέδιο χρηματοδότησης που καθορίζει, σε σταθερές τιμές 1992, το συνολικό κόστος των προτεραιοτήτων οι οποίες εγκρίθηκαν για κοινή δράση από την Κοινότητα και το ενδιαφερόμενο κράτος μέλος και επί πλέον των υφισταμένων πολυετών εθνικών πρωτοβουλιών, δηλαδή σε 634,0 εκατομμύρια Ecu για όλη την περίοδο, μαζί με τις προβλεπόμενες χρηματοδοτικές ρυθμίσεις για ενίσχυση από τον κοινοτικό προϋπολογισμό, που κατανέμεται ως εξής:

ΕΤΠΑ: 177,8 εκατομμύρια Ecu

ΕΚΤ: 32,7 εκατομμύρια Ecu

Σύνολο διαρθρωτικών ταμείων: 210,5 εκατομμύρια Ecu

Οι προκύπτουσες ανάγκες για την εθνική χρηματοδοτική συμμετοχή, που ανέρχονται περίπου σε 299,8 εκατομμύρια Ecu για το δημόσιο τομέα και σε 123,7 εκατομμύρια Ecu για τον ιδιωτικό τομέα, μπορούν να καλυφθούν εν μέρει με τη μορφή κοινοτικών δανείων από την Ευρωπαϊκή Τράπεζα Επενδύσεων και άλλα χρηματοδοτικά όργανα."

Τροποποιήθηκαν αντίστοιχα και οι χρηματοδοτικοί πίνακες που παρουσιάζονται στο παράρτημα 2.

Άρθρο 3

Το κοινοτικό πλαίσιο στήριξης για τα West Midlands της Αγγλίας, που εγκρίθηκε με την απόφαση 93/308/ΕΟΚ, αντικαθίσταται από το έγγραφο που περιέχει το παράρτημα 3 της παρούσας απόφασης.

Άρθρο 4

Το κοινοτικό πλαίσιο στήριξης για τη Βορειοδυτική Αγγλία, που εγκρίθηκε με την απόφαση 93/309/ΕΟΚ, αντικαθίσταται από το έγγραφο που περιέχει το παράρτημα 4 της παρούσας απόφασης.

Άρθρο 5

Το κοινοτικό πλαίσιο στήριξης για τη West Cumbria, που εγκρίθηκε με την απόφαση 93/310/ΕΟΚ, αντικαθίσταται από το έγγραφο που περιέχει το παράρτημα 5 της παρούσας απόφασης.

Άρθρο 6

Το κοινοτικό πλαίσιο στήριξης για το Clwyd, που εγκρίθηκε με την απόφαση 93/311/ΕΟΚ, αντικαθίσταται από το έγγραφο που περιέχει το παράρτημα 6 της παρούσας απόφασης.

Άρθρο 7

Το κοινοτικό πλαίσιο στήριξης για τη Βιομηχανική Νότια Ουαλία, που εγκρίθηκε με την απόφαση αντικαθίσταται από το έγγραφο που περιέχει το παράρτημα 7 της παρούσας απόφασης.

Άρθρο 8

Το κοινοτικό πλαίσιο στήριξης για τη Δυτική Σκοτία, που εγκρίθηκε με την απόφαση 93/313/ΕΟΚ, αντικαθίσταται από το έγγραφο που περιέχει το παράρτημα 8 της παρούσας απόφασης.

Άρθρο 9

Το κοινοτικό πλαίσιο στήριξης για την Ανατολική Σκοτία, που εγκρίθηκε με την απόφαση 93/314/ΕΟΚ, αντικαθίσταται από το έγγραφο που περιέχει το παράρτημα 9 της παρούσας απόφασης.

Άρθρο 10

Εξακολουθούν να ισχύουν όλες οι άλλες διατάξεις που ορίζουν οι αποφάσεις 93/306/ΕΟΚ έως και 93/314/ΕΟΚ.

Άρθρο 11

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 15 Ιουλίου 1992.

Για την Επιτροπή

Bruce MILLAN

Μέλος της Επιτροπής

(1) ΕΕ αριθ. L 185 της 15. 7. 1988, σ. 9.(2) Βλέπε σσ. 91-107 της παρούσας Επίσημης Εφημερίδας.(3) Τα παραρτήματα δεν δημοσιεύονται στην παρούσα Επίσημη Εφημερίδα.